കേരള സര്വകലാശാലാ അത്ലറ്റിക് മീറ്റ്: മാര് ഈവാനിയോസ് മുന്നില് തിരുവനന്തപുരം: കേരളാ സര്വകലാശാല ഇന്റര് കൊളീജിയറ്റ് അത്ലറ്റിക് മീറ്റില് തിരുവനന്തപുരം മാര് ഈവാനിയോസിന്റെ കുതിപ്പ്. ആദ്യദിനത്തെ മത്സരങ്ങള് പൂര്ത്തിയായപ്പോള് 40 പോയിന്റുമായി മാര് ഈവാനിയോസാണ് പട്ടികയില് ഒന്നാമത്. ചെന്പഴന്തി എസ്എന് 13 പോയിന്റോടെ രണ്ടാമതും 11 പോയിന്റുകളോടെ തിരുവനന്തപുരം വിമന്സ് കോളജും പുനലൂര് എസ്എന് കോളജും മൂന്നാം സ്ഥാനത്തുമുണ്ട്. 100 മീറ്ററില് പുരുഷ വിഭാഗത്തില് ആലപ്പുഴ എസ്ഡി കോളജിലെ വിജയ് നിക്സണ് 11.10 സെക്കന്ഡില് ഓടിയെത്തി സ്വര്ണനേട്ടത്തിനു അര്ഹനായി. വനിതാ വിഭാഗത്തില് തിരുവനന്തപുരം മാര് ഈവാനിയോസിലെ മൃദുല മറിയ ബാബു 12.87 സെക്കന്ഡ് വിനാണ് സ്വര്ണം. 400 മീറ്ററില് പുരുഷ വിഭാഗത്തില് ആലപ്പുഴ എസ്ഡിയുടെ പി.ഡി. ജിതിന്രാജ് 52.47 സ്വര്ണവും തിരുവനന്തപുരം എംജിയിലെ എം.വി. രാഹുല് 52.88വെള്ളിയും കായംകുളം എംഎസ്എംസിയിലെ എന്.നൗഫല്53.39 വെങ്കലവും സ്വന്തമാക്കി. മീറ്റിന്റെ ഉദ്ഘാടനത്തിന്റെ ഭാഗമായി ഇന്നലെ രാവിലെ ഒന്പതിന് സര്വകലാശാല വൈസ് ചാന്സലര് ഡോ. വി.പി മഹാദേവന്പിള്ള പതാക ഉയര്ത്തി . രണ്ടു ദിവസങ്ങളിലായി 69 ഇനങ്ങളിലാണ് മത്സരം നടക്കുന്നത്. ഇന്നു വൈകുന്നേരം നാലിനു നടക്കുന്ന സമാപന സമ്മേളനത്തില് പ്രോ വൈസ് ചാന്സലര് ഡോ. അജയകുമാര് വിജയികള്ക്കുള്ള സമ്മാനങ്ങള് വിതരണം ചെയ്യും